**NAJPOŽELJNIJA TURISTIČKA DESTINACIJA NA OBALI - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**ATRAKCIJE**

**Kulturne atrakcije i događaji (povijesni spomenici/muzeji/arheološka nalazišta/industrijska kvaliteta/etno zbirke/kazališta/festivali/mega spektakli)**

* raznovrsnost kulturnih atrakcija
* opći dojam o uređenosti pojedinih kulturnih atrakcija (vanjski izgled, održavanje, obilježavanje/označavanje kulturnih atrakcija, radno vrijeme, opremljenost…)
* kvaliteta obilježavanja/označavanja i informacija o kulturnim atrakcijama
* promocija, kvaliteta sadržaja i raznovrsnost događanja
* dostupnost/pristupačnost atrakcija, posebice za osobe s invaliditetom

**Prirodne atrakcije (pejzaži/parkovi/šume/flora i fauna/plaže/otoci)**

* raznovrsnost, uređenost i očuvanost pojedinih atrakcija
* raznovrsnost flore i faune
* pristupačnost pojedinih atrakcija, posebice za osobe s invaliditetom
* uređenost plaže/a (tuševi, WC, pitka voda, način prikupljanja i zbrinjavanja otpada, ugostiteljska ponuda, mogućnost iznajmljivanja suncobrana i ležaljki, mogućnost najma zabavnih i sportskih rekvizita, organizirana rekreacija, plava zastava, spasilačka služba, pristup i rampe za osobe s invaliditetom…) i dr.

**Rekreacija (biciklizam/golf/tenis/pješačenje/ronjenje i drugi vodeni sporovi)**

* raznovrsnost rekreacijskih aktivnosti i sportova u destinaciji
* raspoloživi prostori i/ili objekti te staze za rekreaciju i sport
* uređenost/opremljenost prostora ili objekata ili staza za rekreaciju
* mogućnost stručnog vođenja, iznajmljivanja opreme i rekvizita za rekreaciju i sport

**Zabava (tematski i zabavni parkovi/kino/casino/shopping/sportski stadioni...)**

* raznovrsnost ponude zabave u destinaciji
* broj objekata za zabavu koji su dostupni turistima
* uređenost/opremljenost objekata za zabavu koji su dostupni turistima
* raznovrsnost ponude, mogućnost kupnje različitih proizvoda/robe i dr.
* opći dojam o ponudi zabave i noćnom životu
* pristupačnost objekata za zabavu osobama s invaliditetom

**JAVNA I PRIVATNA INFRASTRUKTURA**

* razvijenost prometne i javne turističke infrastrukture
* uređenost i održavanje pješačkih zona i šetnica
* posebno obilježene pješačke i biciklističke staze, prometna, smeđa i druga turistička signalizacija
* prilagođenost/pristupačnost druge prometne i javne turističke infrastrukture za osobe s invaliditetom
* kvaliteta i raznovrsnost info materijala (tiskani, elektronički, raspoloživost na stranim jezicima), multimedijski sadržaji, wi-fi zone, web aplikacije, interaktivni panoi…
* primjerenost ponude trgovina karakteru i kategoriji destinacije (samoposluge, butici, suvenirnice, ostale specijalizirane trgovine, tržnice)
* primjerenost ponude ostalih javnih usluga karakteru destinacije i potrebama turista (banke, mjenjačnice, pošta, kolodvori, ljekarne, javni WC, benzinske postaje i dr.)
* ponuda turističkih agencija (izleti, ture, razgled grada uz stručno vođenje)
* hortikulturno uređenje i održavanje parkova i drugih zelenih površina
* čistoća ulica, šetnica, parkova i drugih javnih površina
* hoteli - raznovrsnost ponude hotela po vrstama i kategorijama, raspoloživi kapaciteti i kvaliteta hotela, opći dojam o hotelima, dodatni sadržaji (bazeni, teniska i dr. igrališta…)
* kampovi - ponuda, raspoloživi kapacitet i kvaliteta kampova po vrstama i kategorijama u destinaciji (za kampiranje s vlastitom opremom, pokretne kućice - mobilhome, autodom - kamper te u pokretnim ili fiksnim objektima u vlasništvu kampa), raznovrsnost i kvaliteta ugostiteljske i druge ponude u kampovima (trgovine, ugostiteljski objekti …), mogućnost iznajmljivanja pokretne opreme za kampiranje: stolova, stolica, vreća za spavanje, šatora, opći dojam o kampovima (uređenost i održavanost okoliša i objekata u kampovima, te ambijentalna prilagođenost), primjerenost vrste i kvalitete kampova lokalitetu/kategoriji destinacije, dodatni sadržaji u kampu (bazeni, teniska i dr. igrališta i dr.)
* luke nautičkog turizma - postojanje luke nautičkog turizma u destinaciji, vrsta i kategorija luke (marina, suha marina, sidrište, odlagalište plovnih objekata), opći dojam o luci nautičkog turizma (uređenost, održavanost i čistoća objekata i mora, ostali sadržaji i ponuda te ambijentalna prilagođenost)

privatni smještaj - raznovrsnost objekata ponude privatnog smještaja u destinaciji po vrstama i kategorijama (apartmani, kuće za odmor, sobe), raspoloživi kapacitet i kvaliteta ponude, opći dojam o ponudi privatnog smještaja u destinaciji (uređenost i održavanost objekata i okoliša objekata, te ambijentalna prilagođenost), primjerenost ponude privatnog smještaja u destinaciji lokalitetu/kategoriji destinacije, dodatni sadržaji uz objekte privatnog smještaja (bazen...)

* Ugostiteljski objekti - raznovrsnost i kvaliteta
* objekata iz skupine restorani i barovi, kultura hrane - raznovrsnost i kvaliteta ponude jela i pića, ponuda tradicijskih jela i lokalna pića, korištenje lokalnih i ekoloških namirnica u pripremi hrane
* zračni prijevoz - dostupnost destinacije redovnim ili sezonskim zračnim prijevozom (udaljenost destinacije od najbliže zračne luke), broj stranih i domaćih destinacija iz kojih postoje redovne ili sezonske zračne linije prema najbližoj zračnoj luci, mogućnost transfera od najbliže zračne luke do destinacije, dostupnost informacija o dolasku zračnim prijevozom u destinaciju
* cestovni i željeznički prijevoz – dostupnost destinacije, mogućnost transfera, dostupnost informacija o dolasku cestovnim i željezničkim prijevozom u destinaciju

**IMIDŽ DESTINACIJE**

* brendiranje destinacije, korištenje prirodnih i drugih karakteristika i atrakcija u brendiranju destinacije, atraktivnost i primjena vizualnog identiteta i/ili kvaliteta slogana destinacije
* promotivne aktivnosti
* opći dojam i mjere sigurnosti
* ljubaznost domaćeg stanovništva

**DOPRINOS CILJEVIMA STRATEGIJE RAZVOJA ODRŽIVOG TURIZMA DO 2030.**

**Cjelogodišnji i regionalno uravnoteženiji turizam**

* Kako bi se ravnomjernije rasporedile turističke aktivnosti tijekom cijele godine u turistički razvijenim područjima, fokus mora biti na unaprjeđenju više dodane vrijednosti postojećih turističkih proizvoda te stvaranju uvjeta za daljnji razvoj posebnih oblika turizma uz što aktivnije uključivanje lokalne zajednice u te procese. U turistički slabije razvijenim područjima i u kontinentalnoj Hrvatskoj fokus mora biti na podizanju kvalitete ugostiteljske ponude, novih turističkih atrakcija te posebnih oblika turizma.

**Turizam uz očuvan okoliš, prostor i klimu**

* Opterećenja koja proizlaze iz turizma mogu rezultirati smanjenjem kvalitete sastavnica okoliša, kao i nastavkom neželjenih klimatskih promjena, što posljedično može dovesti do smanjene atraktivnosti Hrvatske kao turističke destinacije. Stoga je razvoj turizma nužno usmjeriti prema okolišnoj i resursnoj održivosti te smanjenju međusobnih negativnih utjecaja turizma i klimatskih promjena.

**Konkurentan i inovativan turizam**

* Razvoj konkurentnog i inovativnog turizma jedan je od koraka u razvoju održivog turizma. Neophodno je unapređenje poslovnog okruženja, ljudskih potencijali i tržišta rada, unaprjeđenje strukture i kvalitete smještajnih kapaciteta, osiguranje poticajnog poslovnog okruženja te poticanje inovacija i digitalne transformacije turizma.

**Otporan turizam**

* Jedan od značajnijih izazova s kojima se turizam suočava jesu brze promjene trendova i interesa turista, a s tim je povezana i potreba za diversifikacijom proizvoda te potreba za planiranjem potrebnih kompetencija zaposlenih u turizmu. Preduvjet za učinkovito upravljanje je prikupljanje podataka i donošenje odluka temeljenih na tim egzaktnim podacima. Dodatno, potrebno je koristiti prednosti snažnijeg uključivanja u međunarodna udruženja i organizacije radi rješavanja zajedničkih izazova. Hrvatska se percipira kao sigurna destinacija, stoga je neophodno nastaviti s dosadašnjim naporima u kontekstu jačanja i razvoja sigurnosti u svim turističkim destinacijama.

**Online prijavu je obvezno ispuniti te priložiti prezentaciju na internetskoj stranici** [**https://www.danihrvatskogturizma.hr/**](https://www.danihrvatskogturizma.hr/)